Diari Oficial de la Generalitat Valenciana


Sumari del DOGV 8912, del 24-09-2020 (2020/7675)

RESOLUCIÓ de 21 de setembre de 2020, del Protectorat de Fundacions de la Generalitat, per la qual es fa públic l'extracte de diverses resolucions de la secretària autonòmica de Justícia i Administració Pública, relatives a la inscripció, en el Registre de Fundacions de la Comunitat Valenciana, de noves entitats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8912

Data del DOGV
:   24-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7675


Data del document
:   21-09-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 21 de setembre de 2020, del Protectorat de Fundacions de la Generalitat, per la qual es fa públic l'extracte de diverses resolucions de la secretària autonòmica de Justícia i Administració Pública, relatives a la inscripció, en el Registre de Fundacions de la Comunitat Valenciana, de noves entitats. [2020/7675]  
La Secretaria Autonòmica de Justícia i Administració Pública ha dictat les següents resolucions:  
  
- Resolució de data 25 de juny de 2020, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundació de la Comunitat Valenciana Unidad Ellis Alicante amb el número 236A i classificar-la amb caràcter d'investigació, sota la tutela del Protectorat que exerceix la Generalitat. El seu domicili radicarà a la ciutat de Sant Vicent del Raspeig (Alacant), Campus de Sant Vicent, s/n, Universitat d'Alacant.  
Finalitats i activitats:  
«La Fundació persegueix les següents finalitats:  
1. Realitzar investigació científica d'excel·lència sobre Intel·ligència Artificial.  
2. La Fundació aspira a contribuir al fet que la investigació d'excel·lència es realitze a Europa per a permetre que Europa siga un actor prominent a escala global en Intel·ligència Artificial, com a motor de canvi en el món. Per a això, haurà d'oferir salaris competitius a escala mundial al personal investigador, flexibilitat per a col·laborar amb les empreses, crear empreses i ocupar posicions en empreses i col·laborar amb altres centres d'investigació d'excel·lència, tant en projectes com en intercanvi de personal i altres activitats de col·laboració.  
3. Contribuir a generar un impacte econòmic i social positiu en l'àmbit territorial preferencial, atraient, retenint i formant el talent excel·lent investigador i duent a terme investigacions que complementen interessos concrets de la indústria.  
Per al millor compliment de les seues finalitats, la Fundació pot realitzar, entre altres, les següents activitats:  
 Realització de projectes d'investigació per part de científics amb prestigi internacional.  
 Col·laboració en projectes d'investigació amb empreses i indústria, així com amb altres centres d'investigació tant públics com privats.  
  
 Reclutament i avaluació conjunta amb l'Associació Ellis de:  
- Investigadors  
- Personal investigador postdoctoral i estudiants de doctorat en tota Europa.  
- Programes per a visitants, tallers, congressos i escoles d'estiu.  
  
 Dur a terme accions de divulgació i difusió del coneixement per a audiències tant científiques com no necessàriament científiques.  
Lideratge i/o participació en programes d'investigació paneuropeus.  
 Creació de start-ups de base tecnològica com a resultat de les investigacions dutes a terme per la Fundació.  
 Generació de drets de propietat intel·lectual incloent patents, llicències i trademarks.  
 Organització de workshops i congressos internacionals en temàtiques rellevants a les àrees d'investigació de la Fundació.  
 Participació i/o lideratge en projectes nacionals i internacionals d'investigació amb finançament tant públic com privat i de crowfunding.  
 Assessoria experta a entitats tant públiques com privades.  
 Publicació d'articles tant científics com de divulgació, d'opinió i informes experts.  
 Acolliment d'investigadors d'altres centres d'investigació d'excel·lència a escala mundial. Enviament d'estudiants i personal investigador (tant de nivell postdoctoral com de sènior) a altres centres d'investigació.  
 Promocionar la diversitat en la investigació científica i en particular, en Intel·ligència Emocional, inclosa la diversitat de gènere.  
 Exercir les activitats econòmiques necessàries per al compliment de les seues finalitats, així com les finalitats de l'Associació Ellis, amb base a Alemanya.  
 I, de manera genèrica, dur a terme totes les actuacions que siguen conduents al millor assoliment de les seues finalitats.»  
Beneficiaris:  
«1. L'actuació de la Fundació haurà de beneficiar col·lectivitats genèriques de persones.  
2. Sempre que siga necessària la delimitació dels beneficiaris, en casos com ara l'atorgament de beques o el finançament de projectes, la Fundació atendrà de manera principal aquelles persones que formen part del sector de la població que puga ser atés conformement amb els objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjudici que també puga considerar la pluralitat territorial, les situacions personals de necessitat dels beneficiaris, l'ordre de petició i altres d'anàlegs. El Patronat podrà acordar els requisits específics de cada convocatòria i la composició, en el seu cas, de l'òrgan de selecció, els seus criteris d'actuació, els requisits i els mèrits a valorar.  
  
3. Ningú podrà al·legar, ni individualment ni col·lectivament davant la Fundació o el seu Patronat cap dret al gaudi dels seus beneficis, abans que siguen concedits, ni imposar la seua atribució a persones determinades.»  
  
- Resolució de data 11 d'agost de 2020, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, a l'entitat denominada Fundació Siete Vidas para la Promoción Social y Comunitaria de la Comunitat Valenciana amb el número 237A i classificar-la amb caràcter de promoció de l'acció social, sota la tutela del Protectorat que exerceix la Generalitat. El seu domicili radicarà a la ciutat d'Elda (Alacant) al carrer de Donoso Cortés, número 30.  
Finalitats i activitats:  
«Constitueixen les finalitats de la Fundació:  
1. Promoure, impulsar i facilitar activitats que afavorisquen la convivència entre persones majors, persones dependents i familiars.  
2. Generar i promoure estudis que donen a conéixer la dinàmica del mercat laboral dels serveis i prestacions per a les persones majores, dependents i els seus familiars.  
3. Afavorir i promocionar la formació continuada per a professionals vinculats a serveis assistencials del sector de la dependència i el desenvolupament comunitari.  
4. Generar accions i promoure la formació professional, la inserció laboral i la creació d'ocupació en favor de les persones amb discapacitat que permeta la creació de llocs de treball per a aquelles, així com la seua integració en el mercat de treball.  
5. Generar accions i promoure recursos per a identificar els factors crítics en el desenvolupament de les persones majors, dependents i familiars.  
6. Col·laborar en la gestió de recursos i la creació de programes destinats a promoure un envelliment actiu i saludable, millorant la qualitat de vida de les persones majors, dependents i els seus familiars.  
  
7. Organitzar i realitzar activitats formatives, jornades i seminaris relacionats amb l'Educació Social (Educació per a la salut, envelliment saludable, acompanyament en l'últim tram de la vida, educació per a aturats o col·lectius vulnerables, accés a les noves tecnologies, mediació familiar).  
8. Generar programes d'innovació social i tecnològica per al foment de les relacions socials.  
9. Estimular la participació i implicació d'empreses, entitat i organismes públics i privats en temes relacionats amb l'Envelliment Actiu, el món de l'atenció i la inserció laboral de les persones en situació d'exclusió social.  
10. Promoure la sensibilització i mentalització social cap a les persones dependents i els seus familiars, afavorint la interconnexió de recursos i la difusió d'aquests.  
11. Afavorir i crear programes d'oci i de temps lliure saludable.»  
Beneficiaris:  
«1. L'actuació de la Fundació haurà de beneficiar col·lectivitats genèriques de persones.  
2. Sempre que siga necessària la delimitació dels beneficiaris, en casos com ara l'atorgament de beques o el finançament de projectes, la Fundació atendrà de manera principal aquelles persones que formen part del sector de la població que puga ser atés conformement amb els objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjudici que també puga considerar la pluralitat territorial, les situacions personals de necessitat dels beneficiaris, ordre de petició i altres d'anàlegs.»  
  
- Resolució de data 18 de juny de 2020, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Deportiva y Social Okami de la Comunitat Valenciana amb el número 629V i classificar-la amb caràcter esportiu, sota la tutela del Protectorat que exerceix la Generalitat. El seu domicili radicarà a la ciutat de Torrent, al carrer de Roncesvalles, número 3E.  
Finalitats i activitats:  
Són finalitats de la Fundació les següents:  
«- La Fundació té per objecte el foment de l'esport, i persegueix com a finalitats principals l'impuls de l'activitat esportiva com a causa generadora d'hàbits afavoridors de la integració i reinserció social i de foment de la solidaritat, a través de la promoció i el desenvolupament de plans de promoció de l'esport, i d'activitats socioculturals ludicorecreatives, dirigides al conjunt dels ciutadans, dedicant una especial atenció a les activitats dutes a terme per disminuïts físics i sensorials, a l'esport escolar, així com a les pràctiques esportives que fomenten la participació i integració de les persones de la tercera edat.  
  
- La Fundació potenciarà la pràctica esportiva com a element fonamental del sistema educatiu, de la salut i de la qualitat de vida, promocionant activament l'esport com a element determinant en la utilització del temps d'oci en la societat contemporània i la seua implantació com a factor corrector de desequilibris socials que contribueix a la igualtat entre els ciutadans.  
- Qualsevol altra finalitat que, connexa amb les finalitats perseguides per la Fundació, respecte de la legalitat vigent a cada moment.  
6.2. El desenvolupament de l'objecte de la Fundació s'efectuarà a través d'alguna de les formes següents d'actuació:  
a) Organitzar competicions, trobades i esdeveniments esportius no oficials, dins del seu àmbit d'actuació.  
b) Fomentar el desenvolupament de l'esport en general, prestant especial atenció a l'esport jove.  
c) Fomentar el joc net, com a pràctica esportiva en la qual no concórreguen actituds que inciten, promoguen o constituïsquen violència verbal o física.  
d) Impulsar les mesures i els mitjans de prevenció de l'ús de substàncies prohibides o de mètodes il·legals destinats a augmentar artificialment el rendiment i resultats esportius.  
e) La difusió, promoció i el foment de l'esport i de les activitats esportives, intentant involucrar per a això els diferents mitjans de comunicació social.  
f) Organitzar congressos, cursos, seminaris, taules redones i conferències de divulgació esportiva, així com editar publicacions, periòdiques o no, fullets informatius i altres publicacions, relacionades amb les finalitats de la Fundació.  
g) Concedir beques i ajudes a persones físiques o jurídiques que promoguen o realitzen activitats de la mateixa naturalesa.  
h) Construir i/o gestionar, directament o indirectament, instal·lacions esportives, pròpies i alienes, públiques i privades, i podrà la Fundació, si escau, fixar els preus a percebre pels serveis prestats als usuaris, de conformitat amb la legislació en vigor a cada moment.  
  
i) Col·laborar amb les administracions públiques i amb les institucions i entitats, públiques i/o privades en l'organització d'activitats d'anàloga naturalesa.  
j) Concórrer a les convocatòries d'ajudes i subvencions, que, si escau, pogueren publicitar-se.  
k) En general, potenciar quants mitjans siguen adequats per a la consecució de les finalitats i la realització d'activitats de la mateixa o anàloga naturalesa.  
l) Promoure activitats ludicoesportives, dirigides als ciutadans en general, orientades a fomentar la pràctica esportiva dins del temps d'oci.  
  
m) Promocionar i desenvolupar activitats dins de l'àmbit de l'esport escolar, en col·laboració amb centres educatius tant públics com privats o privats-concertats.  
n) Qualsevol altra que, conformement amb l'objecte fundacional així siga acordat pel Patronat.»  
Beneficiaris:  
«7.1. Seran potencials beneficiaris de la Fundació la societat en general, i en particular la població jove, receptors de l'activitat de foment i partícip en la pràctica esportiva per a la consecució del més alt nivell en qualsevol modalitat.  
7.2. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que s'establisquen a aquest efecte.  
7.3. Ningú podrà al·legar, ni individualment ni col·lectivament, enfront de la Fundació o el seu Patronat, dret preferent a gaudir dels seus beneficis ni imposar la seua atribució a persona o entitat determinada.»  
  
- Resolució de data 29 de juliol de 2020, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Fundament de la Comunitat Valenciana amb el número 631V i classificar-la amb caràcter d'assistència a malalts i discapacitats, sota la tutela del Protectorat que exerceix la Generalitat. El seu domicili radicarà a la ciutat de Xàtiva (València), a la carretera d'Alzira, 2A, s/n.  
  
Finalitats i activitats:  
«La Fundació té per objecte l'adopció de totes les mesures que contribuïsquen a la millora de la qualitat de vida de les persones afectades per una malaltia mental i la dels seus familiars.  
Correspon al Patronat de la Fundació determinar la manera en què s'hauran de complir les finalitats enumerades en aquest article. Les prestacions de la Fundació s'atorgaran de forma no lucrativa.  
Per al millor compliment de les seues finalitats, la Fundació pot realitzar entre altres, les següents activitats:  
- Activitats d'oci i temps lliure.  
- Programes d'intervenció, prevenció i inserció social dirigits a les persones amb malalties mentals i als seus familiars.  
Com a objectius específics es proposen:  
- Contribuir a la millora de l'assistència, rehabilitació i reinserció social i laboral de les persones amb malaltia mental.  
- Exigir la creació de serveis alternatius a l'hospitalització per a aconseguir les finalitats anteriors.  
- Defensar els drets de les persones amb malaltia mental i dels seus familiars: ajudar, aconsellar, assessorar i informar els uns als altres.  
- Promoure la comprensió pública cap a la salut mental, cridant l'atenció sobre la marginació i discriminació que pateixen aquest tipus de persones en els aspectes sanitaris, laboral i social.  
- Promoure la informació i l'intercanvi d'experiències en l'àrea sanitària, social, legal dins del marc d'atenció a les persones amb malaltia mental i els seus familiars.»  
  
Beneficiaris:  
«Seran potencials beneficiaris de la Fundació, qualsevol persona amb malaltia mental i els seus familiars, l'àmbit o la residència dels quals residisca en qualsevol població de les comarques de la Costera, la Canal de Navarrés, la Vall d'Albaida, la Ribera Alta i la Ribera Baixa.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que en són legítims creditors, d'acord amb les bases, normes o regles que establisca a aquest efecte.  
Ningú podrà al·legar enfront de la Fundació dret preferent a gaudir dels seus beneficis ni imposar la seua atribució a persona o entitat determinada.»  
  
- Resolució de data 25 d'agost de 2020, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, a l'entitat denominada Fundació Vicky Foods de la Comunitat Valenciana amb el número 632V, i classificar-la amb caràcter de promoció de l'acció social, sota la tutela del Protectorat que exerceix la Generalitat. El seu domicili radicarà a la ciutat de Vilallonga (València), al Camí de la Font, número 3.  
  
Finalitats i activitats:  
«Són finalitats de la Fundació:  
1. La promoció de l'esport  
2. La difusió de la cultura  
3. El foment de la innovació i l'emprenedoria  
4. El desenvolupament d'activitats relacionades amb la formació i l'aprenentatge  
5. La realització d'accions i iniciatives que fomenten hàbits de vida saludable  
6. La col·laboració i participació amb universitats, càtedres, centres educatius, associacions, persones físiques i entitats, les activitats de les quals es desenvolupen en l'àmbit dels punts anteriors.  
7. Qualsevol altre relacionat amb els anteriors.  
6.2. La consecució de les finalitats fundacionals podrà realitzar-se directament per la Fundació o, indirectament, mitjançant la col·laboració amb altres entitats, tant públiques com privades, de caràcter lucratiu o no, a través de convenis o concerts o mitjançant la creació de qualsevol mena d'entitat jurídica admesa en Dret. No obstant això, la Fundació no podrà tindre cap participació en societats mercantils en les quals haja de respondre personalment dels deutes socials.  
6.3. Les finalitats de la Fundació es desenvoluparan sense ànim de lucre i serviran a l'interés general. Sense perjudici d'això, el Patronat adoptarà les mesures oportunes per a obtenir la màxima rendibilitat possible als recursos de la Fundació.  
6.4. La Fundació tindrà plena llibertat per a projectar la seua actuació cap a qualsevol de les finalitats expressades en l'article 6.1 d'aquests Estatuts, segons els objectius concrets que, segons el parer del seu Patronat, resulten prioritaris en cada moment.»  
Beneficiaris:  
«8.1. Les finalitats fundacionals es dirigeixen a qualssevol persones físiques i jurídiques, públiques i privades, interessades o destinatàries de les accions i activitats a les quals es refereix l'article 7, sense més limitacions que les establides en la Llei.  
8.2. El Patronat, a l'hora de determinar els beneficiaris de l'activitat de la Fundació, actuarà amb criteris d'imparcialitat i no discriminació.  
  
8.3. Ningú podrà al·legar enfront de la Fundació cap dret preferent a gaudir dels seus beneficis ni imposar la seua atribució a persona o entitat determinada.»  
  
- Resolució de data 1 d'agost de 2020, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Waldorf València de la Comunitat Valenciana, amb el número 633V, i classificar-la de caràcter educatiu, sota la tutela del Protectorat que exerceix la Generalitat. El seu domicili radicarà a la ciutat del Puig de Santa Maria (València), al Camí Ceba, núm.5.  
Finalitats i activitats:  
«La Fundació Waldorf València de la Comunitat Valenciana té com a objectiu promoure els principis i valors de la filosofia Waldorf en la societat espanyola.  
La promoció de la filosofia Waldorf implica la generació de models educatius i formatius orientats a aconseguir la llibertat de les persones tant en contextos educatius com en altres àmbits: agricultura, art, empresarial, etc.».  
En el seu article 6. Activitats fundacionals, s'estableixen: «Crear i donar suport a espais educatius basats en la filosofia Waldorf: escoles infantils, col·legis de primària, secundària i batxillerat, universitats, centres de formació professional, etc.  
- Crear i donar suport a qualsevol classe d'activitat formativa orientada a promoure la llibertat de les persones.  
- Crear i donar suport a activitats culturals, recreatives i d'índole social.  
- Dur a terme i donar suport a iniciatives orientades a promoure la inclusió social i projectes de cooperació al desenvolupament.  
- Promoure la filosofia Waldorf en aquells àmbits en el qual es considere pertinent: empresarial, artístic social, mediambiental, etc.  
  
- Promoure estils de vida basats en la filosofia Waldorf.  
- Promoure cursos, seminaris, investigacions, publicacions, etc., que contribuïsquen a difondre la filosofia Waldorf.  
- Crear i donar suport a emprenedories que tinguen en la seua base d'actuació la filosofia Waldorf.  
- Organitzar esdeveniments socials, esportius, culturals, etc., que tinguen com a finalitat donar a conéixer els principis de la filosofia Waldorf.  
- Dur a terme materials de divulgació de la filosofia Waldorf (documentals, pàgines web, suports publicitaris), etc.  
- I de manera genèrica, dur a terme totes les actuacions que siguen conduents al millor assoliment de les seues finalitats.  
El patronat tindrà plena llibertat per a determinar les activitats de la Fundació tendents a la consecució d'aquells objectius concrets que, segons el parer d'aquell, i dins del compliment de les seues finalitats, siguen els més adequats o convenients a cada moment.»  
Beneficiaris:  
«1. En general, la Fundació procurarà atendre i dirigir les seues activitats al nombre més gran de població possible.  
2. Sempre que siga precisa la delimitació dels beneficiaris, en casos com ara l'atorgament de beques, el finançament de projectes, o, entre altres, els intercanvis, la Fundació atendrà de manera principal aquelles persones que formen part del sector de la població que puga ser atesa conformement amb els objectius fundacionals, sempre d'acord amb els criteris generals d'imparcialitat i no discriminació i els particulars de necessitat, mèrit, capacitat i publicitat, sense perjudici que també puga considerar la pluralitat territorial, ordre de petició i altres d'anàlegs.  
  
3. Ningú podrà al·legar, ni individualment ni col·lectivament davant la Fundació o el seu Patronat cap dret al gaudi dels seus beneficis, abans que siguen concedits, ni imposar la seua atribució a persones determinades.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat el «donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 21 de setembre de 2020.- La consellera de Justícia, Interior i Administració Pública, p. d. (R 02.08.2019; DOGV 8606, 05.08.2019), la secretària autonòmica de Justícia i Administració Pública, Mireia Llobera Vila.